Eksport faoliyatini moliyalashtirish va sugʻurta himoyasi mexanizmlarini kengaytirish chora-tadbirlari toʻgʻrisida
(resolution, 2025-01-01)

Oʻzbekiston Respublikasi Prezidentining 2018-yil 20-dekabrdagi “Eksportga koʻmaklashish va uni ragʻbatlantirishni kuchaytirish chora-tadbirlari toʻgʻrisida”gi PQ-4069-son qaroriga muvofiq, shuningdek, eksport va eksport oldi moliyalashtirish, eksport kreditlari va tavakkalchiliklarini sugʻurtalash mexanizmlarini samarali tatbiq etish uchun zarur shart-sharoitlar yaratish maqsadida: 2. Oʻzbekiston banklari assotsiatsiyasi tijorat banklari bilan birgalikda eksport qiluvchi korxonalarni, shu jumladan aylanma mablagʻlarni toʻldirish uchun kreditlar berish orqali moliyalashtirish turlarini kengaytirsin. 4. Shunday tartib oʻrnatilsinki, unga muvofiq tovarlar (ishlar, xizmatlar)ni, shu jumladan, komissioner (ishonchli vakil) orqali realizatsiya qilishdan tushgan umumiy tushumida hisobot davri yakuni boʻyicha tayyor mahsulot eksporti ulushi 50 foizdan yuqori boʻlgan yuridik shaxslarga ularning arizalariga koʻra eksportga moʻljallangan mahsulot ishlab chiqarishda foydalaniladigan xom ashyo, butlovchi buyumlar va materiallar importida qoʻshilgan qiymat soligʻi toʻlashni bojxona deklaratsiyasi qabul qilingan kundan boshlab 120 kunga kechiktirish imkoniyati beriladi. Oʻzbekiston Respublikasi Moliya vazirligi, Davlat bojxona qoʻmitasi va Davlat soliq qoʻmitasi ikki oy muddatda eksport qiluvchi korxonalarga qoʻshilgan qiymat soligʻini toʻlashni kechiktirish imkoniyatini berish tartibini ishlab chiqsin va tasdiqlasin. 5. Agentlik zimmasiga ham respublikamizdagi, ham xorijdagi xalqaro standartlashtirish va sertifikatlashtirish tizimlarini joriy etish, milliy mahsulotni xorijiy davlatlar vakolatli organlarida roʻyxatdan oʻtkazish, shuningdek, koʻrgazma stendlarini tashkil qilish va xalqaro koʻrgazma-yarmarkalarida ishtirok etish, taqdimotlar va reklama kampaniyalarini oʻtkazish, shu jumladan, anʼanaviy milliy mahsulotlar va brendlarni potensial bozorlarda ilgari surish boʻyicha eksport qiluvchi tashkilotlarga moliyaviy koʻmak berish vazifasi yuklanganligi maʼlumot uchun qabul qilinsin. Agentlik ikki oy muddatda eksport qiluvchi tashkilotlarga mazkur moliyaviy koʻmakni berish mexanizmini ishlab chiqsin va tasdiqlash uchun Vazirlar Mahkamasiga kiritsin, bunda tadbirkorlik subyektlarining xorijiy mamlakatlarda zarur litsenziyalar, ruxsatnomalar, sertifikatlar olish, shuningdek, roʻyxatdan oʻtkazish yigʻimlari hamda xalqaro tenderlar va tanlovlarda ishtirok etish bilan bogʻliq boshqa toʻlov xarajatlarining bir qismini toʻlashni nazarda tutsin. 6. Belgilansinki, 2019-yil 1-iyundan boshlab tirik holdagi tovuq, quyon va baliq hamda ularni soʻyib ishlangan mahsulotlar eksporti uchun Oʻzbekiston Respublikasi Prezidenti yoki Vazirlar Mahkamasi ruxsati talab qilinmaydi. 7. Oʻzbekiston Respublikasi Investitsiyalar va tashqi savdo vazirligi hamda “Oʻzbekinvest” eksport-import milliy sugʻurta kompaniyasi (keyingi oʻrinlarda — “Oʻzbekinvest” EIMSK) direktorlar Kengashining: “Oʻzbekinvest” EIMSKning ustav kapitalini kompaniyaning oʻz kapitali hisobiga 221,6 mlrd soʻmgacha koʻpaytirish; “Oʻzbekinvest” EIMSK tuzilmasida eksportoldi va eksport sugʻurtasi masalalari boʻyicha bosh direktorning birinchi oʻrinbosari lavozimini joriy etish toʻgʻrisidagi takliflari maʼqullansin. 9. Oʻzbekiston Respublikasi Investitsiyalar va tashqi savdo vazirligi: ikki oy muddatda Davlat aktivlarini boshqarish agentligi bilan birgalikda “Oʻzbekinvest” EIMSK faoliyatini yanada takomillashtirish toʻgʻrisida tegishli hukumat qarori loyihasining belgilangan tartibda ishlab chiqilishi hamda Vazirlar Mahkamasiga kiritilishini; bir oy muddatda Oʻzbekiston Respublikasi Moliya vazirligi va Transport vazirligi bilan birgalikda xabar berilganlik fakti qayd etilishini taʼminlaydigan axborot tizimlaridan foydalangan holda, buyurtmanomalarni, shu jumladan 2019-yil 1-maydan buyon amalga oshirilgan mahsulot eksporti boʻyicha qabul qilish va koʻrib chiqish mexanizmini nazarda tutadigan, mahsulot olib boriladigan mamlakat va subsidiya taqdim etishning eng koʻp muddatidan kelib chiqib, Mahsulotni eksport qilishda tashish xarajatlarini Oʻzbekiston Respublikasi Davlat budjeti mablagʻlari hisobidan kompensatsiya qilish tartibi toʻgʻrisidagi nizomni tasdiqlash uchun Vazirlar Mahkamasiga kiritishni; 2019-yil 1-avgustga qadar Axborot-kommunikatsiya texnologiyalarini rivojlantirish jamgʻarmasi va Agentlik mablagʻlari hisobidan tashqi iqtisodiy faoliyat sohasida davlat xizmatlarining interaktiv shaklda taqdim etilishini, shuningdek, davlat tili, rus tili va boshqa xorijiy tillarda batafsil maʼlumotlardan foydalanish imkoniyatini taʼminlaydigan, elektron savdo maydonchalari hamda manfaatdor vazirliklar va idoralarning axborot tizimlari bilan integratsiyalashgan Tashqi iqtisodiy maʼlumotlar portalini yaratish va ishga tushirishni; bir oy muddatda manfaatdor vazirliklar va idoralar bilan birgalikda Tashqi iqtisodiy maʼlumotlar portalini yuritish va masʼul idoralar tomonidan Portalga tegishli maʼlumotlar oʻz vaqtida kiritilishi ustidan monitoringni amalga oshirish tartibi toʻgʻrisidagi nizom tasdiqlanishini; bir oy muddatda “Oʻzagroeksportbank” ATB negizida eksport va importni moliyalashtirish boʻyicha ixtisoslashgan bank tashkil etish yuzasidan taklif kiritilishini taʼminlasin. 10. Oʻzbekiston Respublikasi Transport vazirligi Monopoliyaga qarshi kurashish qoʻmitasi bilan birgalikda bir oy muddatda “Uzbekistan airways” AJ va “Oʻzbekiston temir yoʻllari” AJning eksport yuklarini tashish tariflarini tanqidiy qayta koʻrib chiqsin. 11. Oʻzbekiston Respublikasi Prezidentining 2018-yil 17-oktabrdagi “Meva-sabzavot mahsulotlarini tashqi bozorlarga chiqarish samaradorligini oshirishga doir qoʻshimcha chora-tadbirlar toʻgʻrisida”gi PQ-3978-son qarorining 6 va 7-bandlari, 14-bandining yettinchi xatboshi oʻz kuchini yoʻqotgan deb hisoblansin. 12. Oʻzbekiston Respublikasi Investitsiyalar va tashqi savdo vazirligi ikki oy muddatda manfaatdor vazirliklar, idoralar va tashkilotlar bilan birgalikda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 13. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Bosh vazirining oʻrinbosarlari J.A. Qoʻchqorov va E.M. Gʻaniyev zimmasiga yuklansin.